ПРАВО РЕДОВНО ОБУЧЕНИЕ                                                                ЗАСТРАХОВАТЕЛНО ПРАВО


         Въпрос 1 и 2

         ЗАСТРАХОВАТЕЛНО ПРАВО – ПОНЯТИЕ, ИЗТОЧНИЦИ,
         ЗАСТРАХОВАНЕ.

Застрахователното право се заражда едновременно с търговското право през Средновековието в Италия. Тогава търговията е била свързана основно с превоз на стоки по море, като стоките често за погивали, като в резултат на това се заражда идеята тази отговорност да не се носи от търговеца, а от едно трето лице – застраховател.

ЗАСТРАХОВАТЕЛНОТО ПРАВО е съвкупност от правни норми, които регулират отношенията, възникващи в процеса на образуване, функциониране и прекратяване на застрахователния фонд и отношенията между застраховател и застраховани лица, както и отношенията между застраховател и презастраховател.

Застрахователното право има своя СИСТЕМА, като се разграничават два основни дяла:

1. Устройствено/публично застрахователното право – то включва правни норми, които уреждат възникването на застрахователите, техния правен статут и тяхната дейност. Тези отношения се регулират основно с императивни правни норми.

2. Договорно/частно застрахователно право – включва правни норми, които уреждат отношенията между застрахователите и ползвателите на застрахователни услуги. Договорното/частното застрахователно право се разглежда в два аспекта – общо – включва правни норми уреждащи общите положения относно формата и сключването на застрахователния договор, правата и задълженията на страните по него и последиците от неизпълнението на съответните задължения; специално – състои се от правни норми, които регламентират отделните видове застраховки.

ИЗТОЧНИЦИ на застрахователното право като обективно право са: Кодекса на застраховането, Закон за експортното застраховане и Кодекса на Търговското мореплаване, който урежда застраховките върху товари и плавателни съдове. Има и редица наредби, основно на Комисията по финансов надзор – Наредба за реда и методиката за образуване на застрахователни резерви и Наредба за начина на определяне на собствените средства на застрахователя, границите на платежоспособност и начина за изчисляването им.

ПРИНЦИПИ на застрахователното право като обективно право:

1.Доброволност на застраховането;

2.Отделяне на животозастраховането от имущественото застраховане.

3.Застрахователните организации имат специална правоспособност – могат да сключват само застрахователни договори и да осъществяват дейност, свързана само със застраховането.

ЗАСТРАХОВАНЕ– съществените му белези са: 1)застраховането предполага риск, вероятност от възникване на неблагоприятни последици, засягащи имуществени или неимуществени блага; 2)цели защита на интересите на физически или юридически лица, които лица са изложени на потенциална опасност от причиняване на вреди. Тези лица съставляват т.нар. застрахователна общност; 3)рисковете, на които е подложена тази застрахователна общност, трябва да имат еднороден характер с оглед прилагането на математически методи за определяне на средствата,необходими за набирането на застрахователния фонд и за покриване на причинените вреди; 4)застраховането винаги е свързано с възникването на притезание за плащане на определена застрахователна сума или застрахователно обезщетение; 5)по принцип е дейност, която е свързана с обезщетяване на вреди, които биха настъпили за в бъдеще; 6)свързан е с формирането на застрахователен фонд – формира се от застрахователя, който сключва договори със застрахованите лица, инвестира набраните по тези застрахователни договори средства и изплаща от този фонд застрахователно обезщетение или застрахователни суми на оправомощените лица при настъпване на съответното застрахователно събитие.

ЗАСТРАХОВАНЕТО се определя като дейност по набиране на парични средства, образуване и управление на паричен фонд, образуван от премиите, плащани от застрахованите лица, от който фонд при настъпване на предвиденото в застрахователния договор или в закона застрахователно събитие или условие се изплащат застрахователни обезщетения или застрахователни суми.

В основата си застраховането представлява търговска дейност и се осъществява само от лица, които имат търговскоправно качество. 

ЗАСТРАХОВАНЕТО се ДОБЛИЖАВА до СОЦИАЛНОТО ОСИГУРЯВАНЕ. СРАВНЕНИЕ: ПРИЛИКИ 1) и при двата института е налице материално обезпечаване на лица за сметка на обособен паричен фонд;
 2) и двата института почиват на идеята за закрила на определени лица срещу опасност от тяхното увреждане.

 РАЗЛИЧИЯ: 1) застраховането възниква като самостоятелно правоотношение, докато по принцип социалното осигуряване предполага наличието на друго първично отношение – трудов или граждански договор; 
2) социалното осигуряване покрива само временна или трайна нетрудоспособност на физическо лице, а застраховането покрива както вреди, свързани с нараняване на неимуществени блага, така и вреди, причинени на имуществени блага; 
3) по принцип социалното осигуряване е изградено на принципа на задължителността; 
4) по принцип при застраховането обезщетенията се изплащат от паричен фонд, набран от лицата, които получават тези обезщетения, а при социалното осигуряване има разлика между лицата, които образуват този паричен фонд, и лицата, които получават обезщетението (предимно работодателите).

Застраховането по принцип се заражда като метод за прехвърляне на риска от вредоносното събитие от застрахования върху застрахователя. И застрахователят има определен интерес да прехвърли риска, който е поел върху друго лице. Има два метода за това.

1.Метод на ПРЕЗАСТРАХОВАНЕТО – това е договор, чрез който застрахователят прехвърля част от риска, който е поел по сключени от него договори, на друг застраховател, наречен презастраховател. При презастраховането не възникват договорни отношения между застраховани лица и презастраховател. В зависимост от предмета си презастраховането бива: 
специално – когато презастрахователят поема част или целия риск по конкретен договор, сключен със застрахователя. Обикновено такова презастраховане се осъществява когато цената на предмета на договора е много висока; 
общо – презастрахователят покрива риска от всички сключени от застрахователя договори или по определена категория договори.

 2. ЗАСТРАХОВАТЕЛЕН ПУЛ – представлява обединение на застрахователите за съвместни действия, без обаче да възниква нов правен субект. В основата си застрахователния пул има договор за гражданско дружество. Тук цялостната вреда от определен брой индивидуални рискове от определен вид се понася не поотделно от всеки застраховател, а от участниците в пула. В България никога не е имало такъв пул. Идеята е да възникне при рискове, когато застрахователите трябва да изплатят големи парични суми.

САМОЗАСТРАХОВАНЕ– при него лицето, подложено на потенциална опасност от увреждане само организира паричния фонд, от който при нужда черпи финансови средства за покриване на неблагоприятни последици от конкретни вредоносни събития. Осъществява се от т.нар. каптивни компании. КАПТИВНАТА КОМПАНИЯ е създадено или закупено застрахователно дружество от една или няколко индустриални компании, които контролират каптивното дружество. Каптивната компания се явява дъщерно дружество на тези компании. ЦЕЛТА на каптивната компания е да задоволява изцяло или частично застрахователните интереси на тези индустриални компании.
Въпрос 3

ЗАСТРАХОВАТЕЛНИ ОРГАНИЗАЦИИ - ПОНЯТИЕ. ОБЩИ И СПЕЦИАЛНИ ИЗИСКВАНИЯ КЪМ ЗАСТРАХОВАТЕЛНИТЕ ОРГАНИЗАЦИИ.
ЗАСТРАХОВАТЕЛНИ ОРГАНИЗАЦИИ – застрахователят е лице, което образува и управлява застрахователен фонд посредством набиране на застрахователни премии като сключва договори със застрахованите лица и изплаща застрахователни суми или обезщетения при предвидените в договора или закона условия или събития. Задължително е да има търговскоправно качество. 
ЗАСТРАХОВАТЕЛНАТА ДЕЙНОСТ може да се извършва от местни юридически лица – само АД или кооперации – норми на Закона за Кооперациите и Търговския закон, доколкото в Кодекса на застраховането няма други. Застрахователната дейност в БЪЛГАРИЯ се осъществява и от застрахователи със седалище в трета държава, т.е. не е член на ЕС, чрез регистриран клон по чл. 17 ТЗ и след получаване на лиценз. Може и от застраховател със седалище в държава-членка на ЕС при условията на правоустановяване  или при условията на свободата на договаряне на услуги.

ДЕЙНОСТ ПРИ ПРАВО НА УСТАНОВЯВАНЕ Е НАЛИЦЕ ПРИ:
-когато застрахователната дейност се извършва от застраховател със седалище в държава-членка чрез клон, получил разрешение по чл. 36 КЗ;
-застрахователната дейност от застраховател със седалище в държава-членка на ЕС, получил разрешение по чл. 41 КЗ.
СВОБОДА НА ПРЕДОСТАВЯНЕ НА УСЛУГИ – когато застраховател от друга държава-членка осъществява застрахователна дейност без откриване на клон в България. За да може да извършва дейност, Комисията по финансов надзор трябва да е получила информация относно рисковете, които застрахователят ще покрива в България  и за видовете застраховки, които може да извършва съгласно лиценза на държавата  - членка по произход.
I. Общи изисквания

КОДЕКСЪТ НА ЗАСТРАХОВАНЕТО поставя общи изисквания към застрахователя:

- Застрахователния орган не може да извършва друг вид търговска дейност, а само дейност на застраховане, презастраховане и сключване на отделни видове застраховки;

- Може да сключва само видовете застраховки, изброени в Приложение 1 към КЗ – нормативно установени.

- Не може да сключва едновременно животозастраховане и имуществени застраховки, с изключение на застраховка………………

- За да извършва застрахователна дейност, застрахователят следва да получи лиценз от КФН.

- Да се притежават собствени средства при учредяване и при дейността си.

- СОБСТВЕНИТЕ СРЕДСТВА са активите на застрахователя, намалени с предвидените задължения. Размерът се определя индивидуално от комисията.

- УПРАВИТЕЛНИЯТ ОРГАН на застрахователя трябва да е приел: управленска и организационна структура на застрахователната организация; програма за дейността на организацията за срок от 3 години и да се актуализира всяка година; правила за организиране на оперативен контрол, включително правила за отчитане на отделните организационни звена;

 - Изисквания към РЪКОВОДИТЕЛИТЕ в застрахователя  - да не са осъждани за престъпления от общ характер; да не са били членове на управителни или контролни органи или ограничено отговорни съдружници в дружество в несъстоятелност и са останали неудовлетворени кредитори;

- Застрахователят да СЪЗДАДЕ и поддържа информационна система, която да съдържа устава, книгата на член-кооператора, протоколи на ОС и органите на управление, счетоводна и акционерна информация.

II.Специални изисквания

СПЕЦИАЛНИ ИЗИСКВАНИЯ към Застрахователните Акционерни Дружества (ЗАД):

      -наименованието на АД-то задължително трябва да съдържа думата     

      „застраховател” или нейни производни на български или чужд език;

     -Минимален размер на капитала - 4 милиона лева;

     -Капиталът да е изцяло внесен към момента на заявяване на лиценз;

     -Акциите могат да са само поименни, безналични, с право на 1 глас;

     -Вноските на акционерите са само парични;

· АКЦИОНЕР– лице, което пряко, заедно със или чрез свързани лица придобива над 10% от акциите на АД трябва да уведоми за това заместник-председателя на КФН, ръководещ управление „Застрахователен надзор”.

СПЕЦИАЛНИ ИЗИСКВАНИЯ КЪМ КООПЕРАЦИИ, извършващи застрахователна дейност:  -наименованието задължително съдържа „застраховател” – в КЗ има забрана във фирмата да фигурира наименованието на член-кооператор;

-учредяване на взаимозастрахователна кооперация – минимален капитал от 500 милиона лева;

-не може да е член-кооператор физическо лице, което не е навършило 18 години или е запретено;

-за да стане едно лице член-кооператор във взаимозастрахователна кооперация то следва да сключи съответен вид застраховка. Членственото правоотношение възниква едновременно с възникването на застрахователното правоотношение;

-вноските на член-кооператорите могат да бъдат само парични;

-законодателят предвижда застрахованите във взаимозастрахователната кооперация да бъдат равноправно третирани, т.е. по един и същ вид застраховка следва да се прилагат еднакви условия за застрахованите лица, и при еднакви обстоятелства да се дължат еднакви по размер застрахователни суми.

-взаимозастрахователната кооперация трябва да води отделни баланси за всеки вид застраховка като средствата, набрани по съответния вид застраховка се използват за изплащане на застрахователните суми само по този вид застраховки. В устава на ЗК може да е договорено друго.

        КЗ предвижда изискване както за АД, така и за застрахователните организации да създават и образуват общи и технически резерви. Към общите спадат т.нар. резервни фондове. Застрахователните АД образуват резервен фонд  за покриване на загуби от дейността си съгласно чл. 246 ТЗ. Средствата се набират от отчисления от печалбата на дружеството и от сумите от допълнителните плащания, които правят акционерите срещу предоставените има предимства.

Взаимозастрахователните кооперации образуват „фонд резервен” за покриване на загуби от дейността си. Средствата на този фонд се набират само от отчисления от печалбата на кооперацията. Застрахователната организация може да образува и други застрахователни фондове, ако това е предвидено в нейния устав – фонд за изплащане на дивиденти на застрахованите лица, фонд за посрещане на колебание в курса на ценни книги, в които застрахователят е инвестирал.

ТЕХНИЧЕСКИ РЕЗЕРВИ – това е т.нар. ЗАПАСЕН ФОНД. Още се определя като резерв за изработване на неблагоприятните отклонения в щетите. От този фонд се покрива разликата между очакваното и действителното развитие на щетите. Поради промяна в риска са възможни отклонения в приетата ставка и, когато отклоненията са негативни, изплащането на обезщетението става именно от този фонд.

АКТЮЕРИ– специалисти, които определят размера на застрахователните вноски.

Запасният фонд се образува от неизразходваната част, от събраните застрахователни премии и от отчисленията от печалбата на застрахователя.

Резерв за настоящи плащания  - предназначен е за изплащане пред следващата финансова година на загуби, настъпили през изтеклата година. Към приключването на календарната година не е известен техния размер.

Пренос премиен резерв – той се формира като част от събраните през годината премии и се прехвърля за следващата.

Математически резерв – той се образува за посрещане на бъдещи плащания по застраховка живот, женитба, детска и постоянна здравна застраховка.

Резерв за неизтекли рискове – той се образува за покриване на рискове между края на дадена финансова година и датата, на която изтича срока на договора. Този резерв е предназначен за покриване на плащания, свързани с рискове като се очаква да повишат пренос премиен размер.

Капитализираната стойност на пенсиите – този резерв включва стойността на пенсиите, които застрахователят се е задължил да плаща за в бъдеще по застраховка за рента или за пенсия.

Застрахователните организации могат да образуват и други технически резерви, одобрени от заместник-председателя на КФН, ръководещ управление „финансов надзор”. Застрахователят трябва да разполага с достатъчно средства. Законодателят изчерпателно изброява техническите резерви.

Тези резерви могат да се инвестират в ценни книги, издадени или гарантирани от Република България, държава-членка на ЕС, да ги инвестира в акции и дялове, издадени в инвестиционни дружества, да се инвестират в земя и сгради, инвестиране във вземания към презастрахователи, инвестиране в депозити и вземания по заеми срещу застраховка живот, инвестиране във вземания във връзка с вземания за данъци.

       Въпрос 9

       ДЪРЖАВЕН НАДЗОР ВЪРХУ ЗАСТРАХОВАТЕЛНИТЕ

       ОРГАНИЗАЦИИ

В закона за застраховането от 1996 година се въвежда надзорът върху застрахователните организации. Сега уредбата е в Кодекса на застраховането. 
   Държавният надзор се осъществява от комисията по финансов надзор. Надзорът обхваща както съществуването, така и дейността на застрахователните организации и се проявява в следните аспекти:

- държавният надзор се простира по отношение на възникването на застрахователните организации – за да може едно лице да осъществява застрахователна дейност, то следва а получи лиценз от комисията по финансов надзор. Законът определя предметен обхват на лиценза за застраховане, презастраховане или за отделни видове застраховки, като лицензът на взаимозастрахователните кооперации може да има за предмет само застраховане.

- държавният надзор се отнася  до устройството на застрахователните организации и се изразява в това, че за да може да се преобразува една организация е необходимо решение на комисията по финансов надзор.

- Държавният надзор касае финансовото състояние на застрахователните организации. Надзорът се отнася до платежоспособността на застрахователните организации, техните технически резерви и активите, в които застрахователните организации инвестират тези резерви. Когато прецени, че финансовото състояние на застрахователната организация застрашава интересите на застрахованите лица, зам.-председателят на комисията по финансов надзор може да задължи застрахователната организация да изготви план за заздравяване на дейността си и да определи по-висок размер на границата на платежоспособност на застрахователната организация или да преизчисли размера на техните резерви. Границата на платежоспособност са собствените средства на застрахователя, намалени с нематериалните активи, необходими за изпълнението на договорните задължения на застрахователя в дългосрочен план.

Когато констатира неплатежоспособност на застрахователна организация комисията по финансов надзор може да поиска откриване на производство по несъстоятелност.
- Държавният надзор обхваща дейността на застрахователната организация - комисията по финансов надзор може да отнеме лиценза на застрахователната организация, ако констатира нарушение от нейна страна при осъществяването на застрахователната дейност.

- Комисията по финансов надзор осъществява надзор върху лицата притежаващи акции в застрахователна организация.

- Държавният надзор обхваща дейността на застрахователната организация, свързана със спазването на действащото законодателство, на КЗ и на ПНА. Ако комисията по финансов надзор констатира нарушения, тя има право да отнеме лиценза.

- Държавният надзор се проявява по отношение на това, че комисията по финансов надзор следи за спазване принципа на доброволност на застраховането.

- държавният надзор е по отношение на спазването на програмата за дейността на застрахователната организация, одобрена при издаването на разрешението за извършване на застрахователна дейност.

Актовете на комисията по финансов надзор са индивидуални административни актове. Актовете на заместник-председателя на комисията по финансов надзор също са индивидуални административни актове и подлежат на обжалване пред ВАС

Въпрос 4

ВЪЗНИКВАНЕ И ПРЕОБРАЗУВАНЕ НА ЗАСТРАХОВАТЕЛИ 

С въвеждането на държавния надзор (1996 г.) се въвежда и разрешителната система при възникване на застрахователните организации. 
    ФАКТИЧЕСКИЯТ СЪСТАВ за възникването на застрахователна организация включва следните елементи:

1. Волеизявление на учредителите, което се материализира в устава на застрахователната организация. По отношение на учредителите намира приложение член 67 ТЗ. КЗ не посочва изрично, че застрахователно акционерно дружество може да се образува и от едно лице( но това може и да стане). Застрахователната организация може да се образува от минимум 500 души.

2. Получаване на лиценз за извършване на застрахователна дейност. Лицензът се издава от КФН, като законодателят е предвидил право на КФН при издаването на лиценз да действа както по законосъобразност, така и по целесъобразност.

   КФН може да откаже да издаде лиценз, ако с оглед пазара има достатъчно изградени застрахователни организации и няма нужда от още.

Самото производство е административно и започва въз основа на заявление, подадено от застрахователя до КФН. КФН се произнася след становище  на заместник-председателя на Комисията по финансов надзор. Той прави предложение пред Комисията за издаване на лиценз.

Законодателят урежда два вида ЛИЦЕНЗ:

1.първоначален лиценз  - като той има неограничен предметен обхват.

2.допълнителен лиценз – който може да се отнася до извършването на нови видове застраховки или до застраховане и презастраховане.

Отказът да се издаде лиценз не подлежи на обжалване. Но се предвижда, че съответният застраховател може да подаде ново заявление за издаване на лиценз не по-рано от 6 месеца от влизане в сила на първоначалния отказ. 

3. след получаване на лиценза застрахователят следва да се впише в Търговския регистър, независимо от това кой орган води ТР застрахователят.

Изисквания за учредяване:

             1. ЗАД

         -минимум капитал;

             -изцяло внесен капитал;

             -одобрение на лицата, които ще имат над 10 % от ЗАД;

             -клонове – ЗАД може да открие клонове в едно и също населено място.
              2.ВЗК

             -по-висок минимум по отношение на учредителите – 500 души;

             -дееспособни учредители;

             -за да може едно лице да е учредител, то трябва да е сключило съответната   

              застраховка.

ТЕМА 6.

ПРЕКРАТЯВАНЕ НА ЗАСТРАХОВАТЕЛ
ПРЕКРАТЯВАНЕТО има две значения  - прекратяване съответния вид дейност и прекратяване на съответното ЮЛ. Тук се има предвид първото значение. 
Съгласно КЗ застрахователите могат да бъдат прекратени въз основа на
 3 основания:

   1. По решение на ОС на застрахователната организация, т.е. по решение на ОС на АД /Кооперацията, като за да се стигне до прекратяване е необходимо преди това да са получили разрешение от КФН. Когато застрахователната организация се прекратява по решение на ОС се открива производство по ДОБРОВОЛНА ЛИКВИДАЦИЯ. Това производство върви по реда на ТЗ с някои особености. ЛИКВИДАТОРЪТ – възнаграждението му и срока на ликвидацията се определят от ОС. Особеностите се изразяват в това, че ликвидаторът следва да изготви съответен план за ликвидация, който да предостави на КФН, като в него може да бъде предвидено прехвърлянето на застрахователния портфейл на друг застраховател.

 2.ОТНЕМАНЕ НА ЛИЦЕНЗ – в правната литература се обособяват няколко групи случаи, при които КФН може да отнеме лиценз:

А) основания, свързани с неспазването на условията, при които застрахователят е получил лиценза; когато са нарушени изискванията по отношение на лица, които ще бъдат членове на управителните и контролните органи на застрахователната организация, когато членственият състав на взаимозастрахователната компания ще спадне под 500 физически лица и в продължение на 6 месеца не бъде попълнен;

Б) основания, свързани с нарушаване на изискванията за извършване на застрахователна дейност: когато застрахователят започне да извършва и друга търговска дейност извън застрахователната; когато застрахователят не започне да осъществява застрахователна дейност в едногодишен срок от издаването на лиценза; когато застрахователят наруши принципа за доброволност на застраховането.

В) основанията свързани с неспазването на задължителни указания на КФН или зам.-председателят на КФН, ръководещ управление „застрахователен надзор”, когато застрахователят не е съставил и не е представил план за възстановяване на своята платежоспособност. 

Когато бъде отнет лиценз на застрахователна организация се открива производство по ПРИНУДИТЕЛНА ЛИКВИДАЦИЯ. Особености – ликвидатор – възнаграждението и срокът на ликвидацията се определят от КФН,  вписването на прекратяването и на откриване на производството по ликвидация става по инициатива на КФН. Независимо от това, дали е налице производство по принудителна или доброволна ликвидация, КЗ предвижда допълнителни задължения към ликвидаторите освен тези по ТЗ; ликвидаторите следва да уведомяват КФН за хода на ликвидационното производство и да представят пред нея доклад и отчет за дейността си на всяко тримесечие.

Други особености са: 1) КЗ въвежда презумпция, че вземанията на застрахованите лица вписани в търговските книги на застрахователя се смятат за предявени; 
2) ликвидаторът може да бъде освободен по искане на КФН, ако тя констатира, че с действията си ликвидаторът нарушава разпоредбите на КЗ, правен нормативен акт, или застрашава правата на застрахованите лица; 
3) обявяване на застрахователя в несъстоятелност – върви по ТЗ, но има и специфики: 

-кой може да поиска откриване на производството по несъстоятелност – по ТЗ от самия търговец, от неговите кредитори, от ликвидатора, от Агенцията за събиране на държавни вземания. Тук това става само по искане на КФН.

-Основанията, при наличието на които може да се стигне до откриване производството по несъстоятелност. По ТЗ това са неплатежоспособност и свръхзадълженост (при капиталовите ТД). По КЗ  - общата стойност на задълженията на застрахователя надвишава общата стойност на задълженията на неговите активи; ако застрахователят не е представил план за възстановяване на неговата платежоспособност или този план не е бил одобрен от КФН, или КФН констатира неизпълнение на този план; застрахователят неправомерно отказва плащане, плаща със закъснение или плаща частично свои изискуеми и ликвидни парични задължения.

Откриването на производството по несъстоятелност е свързано с отпадане на лиценза на застрахователя.

Особености има и във фазите. По ТЗ те са две:

1.фаза на откриване на производството по несъстоятелност;

2.обявяване на несъстоятелността;

При застрахователя тези две фази са слети в една – с едно и също съдебно решение съда обявява неплатежоспособността на застрахователя и определя нейната начална дата, открива производството по несъстоятелност и обявява застрахователната организация в несъстоятелност.

Друга особеност е свързана със СИНДИКА. По принцип синдикът по ТЗ се назначава от съда. Към синдика на застрахователната организация има допълнителни изисквания, които са предвидени в чл. 132 ТЗ. Принципно за синдик може да се назначи само лице, което е вписано в листата на синдиците, която се води от КФН. Синдикът може да бъде освободен и по искане на КФН. Синдикът се отчита за дейността си и пред КФН.

Друга особеност е налице по отношение на реда на удовлетворяване на кредиторите. По ТЗ реда е в чл. 722. Принципно се спазва реда по ТЗ – след трети ред се вмъква нов ред – вземанията на застрахованите лица, като се въвежда поредност на удовлетворяване на тези вземания: 1) вземания по задължителни застраховки; 2)вземания по застраховки живот; 3) вземания по останалите видове застраховки. В един и същи ред вземанията се удовлетворяват съразмерно.

Друга разлика е в органите на производството по несъстоятелност. По ТЗ това са съд, синдик, общо събрание на кредиторите или комитет на кредиторите; има и два вида синдик – временен и постоянен. При производството по несъстоятелност на застраховател органите са синдика и съда.

Друга особеност е, че при производството по несъстоятелност на застрахователна организация не може да се проведе оздравително производство.

Друга особеност при производството по несъстоятелност на застрахователна организация е, че законодателят не допуска възможността за сключване на т.нар. извънсъдебно споразумение. ТЗ предвижда възможност за такова споразумение между търговеца и всички негови кредитори по всяко едно време (т.е. по време както на първата, така и на втората фаза).
Въпрос 11

ЗАСТРАХОВАТЕЛЕН ПОСРЕДНИК И ПОМОЩНИК.
Във връзка с осъществяване на дейността си застрахователят поставя общи изисквания към дейността на тези застрахователни посредници. Застрахователните посредници следва да спазват принципа на доброволност на застраховането. Те следва да се легитимират с удостоверение, доказващо правото им да осъществяват застрахователно посредничество. Те следва да пазят търговска тайна и доброто име на застрахователя, респективно презастрахователя. За да осъществяват дейността си застрахователните посредници трябва да са вписани в регистъра на застрахователните брокери и агенти, воден от КФН. Застрахователните посредници могат да включат в наименованието си означение относно застрахователни посредници извършваното застрахователно посредничество, след вписването им в регистъра воден от КФН.

Първата правна фигура е ЗАСТРАХОВАТЕЛЕН БРОКЕР. Това е ТД или ЕТ, който срещу възнаграждение осъществява посредничество при сключване и изпълнение на застрахователни договори, като това посредничество той осъществява по възлагане от страна на потребител на застрахователни услуги, а ако брокерът посредничи при сключване на презастрахователни договори, то това е по възлагане на застраховател или презастраховател.

Вписването се извършва въз основа на волеизявление подадено от съответното заинтересовано лице до зам.-председателя на КФН. Ако последният прецени, че са спазени съответните изисквания, се произнася с решение за вписване на лицето в регистъра. Ако зам.-председателят е преценил, че не са спазени изискванията, то той прави отказ от вписването. Този отказ представлява индивидуален административен акт, който не подлежи на обжалване. Заявителят обаче може след изтичане на 6 месеца да подаде ново заявление.

След вписването в регистъра на КФН застрахователния брокер получава т.нар. удостоверение за регистрация, с което и легитимира, че може да извършва застрахователно посредничество. То има определено съдържание:

-името, адресът и седалището на застрахователния брокер;

-номерът под който е вписан в регистъра на КФН;

-имената на лицата, които имат право да го управляват и представляват;

За да може едно лице да се впише като застрахователен брокер, то трябва да отговаря на следните изисквания:

лицето да има висше образование;

-да има област в областта на застраховането;

-лицето не трябва да е осъждано на лишаване от свобода за престъпление от общ характер и не трябва да е било лишавано от правото да заема длъжност свързана с носене на материална отговорност;

-лицето не трябва да е обявено в несъстоятелност и да не се намира в производството – доказва се чрез удостоверение за актуално състояние.

-Лицето да не е било член на управителен орган или неограничено отговорен съдружник в дружество, което е обявено в несъстоятелност. След като лицето е вписано в регистъра на КФН то може да впише в търговския регистър в предмета си на дейност застрахователно посредничество. За извършването на такова вписване лицето трябва да представи удостоверението за вписване. Дейността се основава на Нормативен Акт и договора, който е сключен. Този договор трябва да е в писмена форма.

ЗАДЪЛЖЕНИЯ НА ЗАСТРАХОВАТЕЛНИЯ ДОГОВОР
1.Задължения, свързани с:

-проучване на застрахователния пазар;

-застрахователния брокер е длъжен да набере информация относно условията по застрахователния договор, рисковете, застрахователните премии, застрахователното покритие

2.Задължения свързани със самото сключване на застрахователния договор:

-задължение да подготви документите, свързани със сключването на застрахователния договор;

-да информира възложителя за сроковете за подновяване на договорите;

-задължения свързани с изпълнение на застрахователния договор. Застрахователния брокер е длъжен да съдейства на възложителя при уреждане на претенциите му спрямо застрахователя при настъпване на застрахователното събитие и при настъпване на щетите. Брокерът следва да полага грижите на добър търговец.

-Договора за застрахователно посредничество или брокерство може да бъде прекратен съгласно общите условия за прекратяване на договорите. Договора се прекратява и при заличаване на застрахователния брокер от регистъра воден от КФН.

*Застрахователният брокер бива заличен, ако при подаване на заявлението си за вписване той е представил неверни данни;

*Заличава се, ако в продължение на 1 година от вписване в регистъра не започне да осъществява дейност по застрахователно посредничество;

*Заличава се, ако бъде осъден за престъпление с лишаване от свобода;

*Ако брокерът бъде обявен в несъстоятелност;

*Ако брокерът се обявява в ликвидация;

*КФН заличава брокера от регистъра, ако констатира, че той системно нарушава актовете, свързани със застрахователното посредничество;

*Брокерът може да бъде заличен и по негово искане;

След заличаването на брокера той е длъжен да върне  издаденото му удостоверение за регистрация.

Законодателят  предвижда, че брокерът има право да получи застрахователното си възнаграждение, но от застрахователя, като ако застрахователния брокер няма съответното изрично удостоверение със застрахователя, той има право да получи възнаграждение. Прякото право на брокера да получи възнаграждение е към застрахователя, но косвено то е към застрахованото лице.

ЗАСТРАХОВАТЕЛЕН АГЕНТ – той е ФЛ или търговец, натоварен и упълномощен от застраховател да извършва срещу възнаграждение застрахователно посредничество от негово име и за негова сметка.

Законодателят използва по-разширена възможност, като примерно застрахователен агент може да бъде и кооперация. застрахователния агент напрактика е пълномощник на застрахователя и неговата представителна власт възниква въз основа на пълномощно, дадено в писмена форма. В пълномощното застрахователят определя обема на представителната власт на застрахователния агент и видовете застраховки, които той може да сключва.

Застрахователния агент бива две разновидности:

*Необвързан застрахователен агент – тогава, когато застрахователят е възложил на застрахователния агент да събира застрахователни премии по сключени от него договори и да извършва плащания на застрахователни обезщетения и суми към потребителите на застрахователни услуги.

*Обвързан застрахователен агент – той може само да сключва застрахователни договори. За да бъде едно лице застрахователен агент то трябва да отговаря на определени изисквания. Те са същите както на застрахователния брокер, но тук има само една разлика – в професионалния лиценз. Застрахователния агент може да има средно образование, за разлика от застрахователния брокер, който трябва да е с висше. За да бъде едно лице застрахователен агент не е необходимо да има застрахователен опит.

След вписването им в регистъра на КФН тези лица получават от съответния застраховател удостоверение за легитимация, което съдържа:

*Имената на агента, респективно на лицата, които го представляват;

*Номера, под който агента е вписан в регистър на КФН;

*Видовете застраховки, които може да сключва застрахователния агент;

*Максималния размер на застрахователната сума, до която застрахователния агент може да сключва застрахователни договори.

Задълженията на застрахователния агент са:

· да сътрудничи на застрахователя при сключване на застрахователни договори. Това задължение възниква по силата на сключен договор между застрахователния агент и застрахователя. Договорът следва да е писмен и по същество представлява договор за поръчка.

· застрахователния агент трябва да получи възнаграждение от застрахователя. Възнаграждението е процент от премийния приход. При осъществяване на дейността застрахователния агент следва да се води от интересите на застрахователя. Застрахователния агент следва да отчита и интересите на потребителите на застрахователни услуги.

· застрахователния агент трябва да разяснява на потребителите техните права и задължения;

Законодателят поставя ограничения относно дейността на застрахователния агент.

· Той не може да се намира в трудови правоотношения със застрахователя, с който с сключен договора, и с друг застраховател.

· Застрахователния агент не може да работи за застрахователен брокер.

· Без съгласието на застрахователя застрахователния агент не може да извършва застрахователно посредничество за други застрахователи по застраховки различни от вида, за който е упълномощен;

Законодателят въвежда изисквания за граници по отношение на дейността на застрахователните посредници:

  -застрахователният посредник е длъжен да поддържа задължителна застраховка „професионална отговорност” валидна за целия ЕС, която застраховка следва да покрива отговорността за вредите на виновно действие или бездействие – 2 милиона за всяко застрахователно събитие или минимум 3 милиона лева за всички застрахователни събития за 1 година. 

По отношение на застрахователния агент тази отговорност отпада, ако той притежава декларация от застрахователя, съгласно която последният поема пълна отговорност за действията на застрахователния агент.

Тази гаранция е свързана с изпълнението на следните задължения от страна на застрахователния брокер:

- брокерът да прехвърли на застрахователя платената от застрахования застрахователна премия.

-Задължение на застрахователния брокер да прехвърли на потребителя на застрахователни услуги, т.е. застрахованото лице, платено от застрахователя обезщетение или сума. 

Гаранцията може да е в две разновидности:

1.поддържане на собствени средства от застрахователния брокер – 4 % от общия размер на стойността на застрахователните договори, сключени от брокера.

2.Откриване на клиентска сметка, по която да се превеждат застрахователните премии на застрахователя или застрахователните суми или обезщетения на потребителя на застрахователни услуги.

ТЕМА 7. ЗАСТРАХОВАН, ЗАСТРАХОВАЩ, ПОЛЗВАЩО СЕ ЛИЦЕ

Другата страна по застрахователното правоотношение е застрахованият – това е лицето, което сключва застрахователния договор, негови имуществени или неимуществени блага са предмет на застрахователна закрила и при настъпването на застрахователното събитие той е този, който има правото да получи застрахователното обезщетение или дължимата сума. Приема се, че застрахован може да бъде и ограничено дееспособно физическо лице по сключен застрахователен договор със съгласието на своя родител или попечител.

ЗАСТРАХОВАЩ – за него се говори при застраховките за чужда сметка. Такова е налице, когато едно лице прави волеизявление и сключва договора, а застрахователното покритие се отнася до друг правен субект. Застраховащ е лицето, което сключва договора и дължи плащане на застрахователните вноски или премии. ПРЕДМЕТ НА ЗАСТРАХОВАТЕЛНАТА ЗАКРИЛА са имуществени или неимуществени блага на друг правен субект – на застрахования. При настъпването на застрахователното събитие право да получи застрахователното обезщетение или застрахователната сума има застрахованото лице. Застраховка за чужда сметка имаме, когато договорът за застраховка се сключва от комисионер, спедитор, превозвач, търговски представител или влогоприемател при договор за публичен склад. Застраховка за чужда сметка имаме и при личното застраховане, когато ТД, учреждения, кооперации, обществени организации сключват застрахователни договори върху живота на своите работници, служители или членове. Застраховка за чужда сметка е налице и при застраховка „злополука” на пътник в обществения транспорт.

Застрахователното правоотношение се развива по принцип между застраховател и застрахован. В определени случаи с допуска и намесата на трети лица в това застрахователно правоотношение. 

1) При прехвърляне на застрахованото имущество. Ако друго не е уговорено в застрахователния договор, приобретателят на това имущество встъпва в застрахователното правоотношение. Ако застрахователната премия не е била платена от прехвърлителя, двамата отговарят солидарно за плащането на застрахователната премия.

2) При застраховка „гражданска отговорност” – договорът се сключва между застрахован и застраховател, но при настъпването на застрахователното събитие право да получи от застрахователя застрахователно обезщетение има третото лице.

3) В областта на личното застраховане, когато се сключва застраховка „живот”  върху живота на съпруг, възходящ, низходящ или трето лице – обект на застрахователна закрила обект на застрахователна закрила е животът на друго физическо лице. При настъпване на застрахователното събитие застрахователната сума се получава от лицето, сключило застрахователния договор, т.е. застрахован. За да се сключи такъв вид застрахователен договор е необходимо писменото съгласие на третото лице. Не се изисква, ако е застраховка живот на съпруг, низходящ или възходящ. Застрахователят дава право на третото лице впоследствие да се противопостави на договора и да иска неговото прекратяване.

4)  Когато се сключва договор в полза на трето лице. Страни по договора са застраховател и застрахован, предмет са неимуществени права на трето лице, но застрахователната сума ще бъде получена от едно трето ползващо се лице. Тук намират приложение правилата  на ЗЗД за договор на полза в трето лице. Третото лице може да бъде обозначено индивидуално, т.е. с името, или по родов признак – съпруг, низходящ или възходящ. Като трети ползващи се лица могат да бъдат посочени няколко лица. В този случай застрахованият може да посочи конкретно разпределение на застрахователната сума, ако липсва такава уговорка – по равно. Ако третото ползващо се лице почине преди застрахования, застрахователната сума ще се получи от застрахования или от неговите наследници. Ако третото лице умишлено причини настъпването на застрахователното събитие, то губи правото си да получи застрахователната сума, която се получава от наследниците на застрахования. Когато третото лице е обозначено с родови белези за такова се приема лицето, което към момента на настъпване на застрахователното събитие притежава тези родови белези (тук фикцията на Закона за наследството за заченатия не важи!).
Въпрос 12 и 13.

ЗАСТРАХОВАТЕЛЕН ДОГОВОР - ПОНЯТИЕ, СКЛЮЧВАНЕ и ФОРМА.

Застрахователният договор е договор, по силата на който застрахователят се задължава срещу заплащане на определена парична сума да поеме определен риск и при настъпване на застрахователното събитие или на други предвидени в закона или уговорени в договора условия да заплати на застрахования или да трето ползващо се лице застрахователното обезщетение или застрахователната сума.
ХАРАКТЕРИСТИКА НА ДОГОВОРА – двустранен, възмезден договор. Договорът има алеаторен характер (не е ясно дали ще настъпи събитието). Договорът за застраховка е с продължително изпълнение. Застрахователят обезпечава застрахователната закрила през определен период от време. Това е договор при общи условия, които се изготвят предварително от страна на застрахователя. КЗ изисква тези общи условия да бъдат лесни за достъп и при определени хипотези се одобряват от КФН. Застрахователният договор има инвестиционен характер, тъй като при личните застраховки при изтичане на срока на застраховката застрахователят дължи изплащане на определената застрахователна сума.
§ Сключване на застрахователния договор – особеност  това, че предложението за сключване на застрахователния договор се прави от застрахованото лице, като застрахованият прави офертата чрез предварително попълване на формуляр, изготвен от застрахователя.

Особеност е налице и при задължителното застраховане. Застрахованият е длъжен да направи оферта за сключване на застрахователния договор. Ако съответният застраховател предлага съответния вид задължителна застраховка , то той е длъжен да приеме тази оферта.

Съществуват особености при изменение на договора. Законодателят урежда едностранното изменение. То може да стане в следствие изменение устава на взаимозастрахователната кооперация. Това едностранно изменение не е обусловено от някакви допълнителни обстоятелства. Едностранно изменение има при промяна на собствеността на застрахованото имущество. Едностранно изменение се допуска от страна на застрахователя, когато някое лице не е изпълнило някое от своите задължения. Едностранното изменение на договора за застраховка може да стане чрез включване от страна на застрахователя на нови рискове.
§ ФОРМА – застрахователният договор е писмен. Има форма за действителност ad solemnitatem. Състои се от 3 части:

1.Формуляр, който представлява офертата, която включва въпроси относно застрахованото благо.

2.Общите условия, които са предварително изготвени от застрахователя.

3.Застрахователна книжка, застрахователно свидетелство, но най-често се използва израза застрахователна полица.

ЗАДЪЛЖИТЕЛНИ РЕКВИЗИТИ има и при застрахователната полица:

1.полицата трябва да съдържа индивидуализиращите белези на застрахователя, застрахования и третото лице;

2.предмет на застраховката – описание на благото;

3.описание на риска/рисковете, които ще се покриват от застрахователя;

4.срокът на застраховката и нейния начален момент;

5.застрахователната сума и начина на определянето й.

6.размера на застрахователните вноски и премии, техния срок за плащане и реда за плащане;

7.данни относно застрахователните посредници, ако имаме намеса на застрахователен брокер или агент;

8.дата и място на издаване;

9.подписите на застрахователя, застрахования и на оправомощените лица от застрахователя.

Като трета част на застрахователния договор тя има удостоверително значение, което се изразява в това, че полицата сочи лицето, което има право да получи застрахователната сума. ЗАСТРАХОВАТЕЛНАТА ПОЛИЦА има доказателствен характер относно застрахователната сума и дължимите застрахователни вноски. Застрахователната полица не е ценна книга, но по изключение тя може да бъде такава (примерно при договора за морска застраховка).
9. ПРЕДДОГОВОРНИ ЗАДЪЛЖЕНИЯ НА ЗАСТРАХОВАНИЯ 
Законодателят възлага в тежест на застрахования задължението да съобщи на застрахователя всички известни нему обстоятелства, които имат съществено значение за естеството и размера на риска.

Законодателят определя два признака, на които трябва да отговарят обстоятелствата: -те трябва да са от съществено значение за естеството на риска. Такива са тези обстоятелства, при които степента на вероятност от настъпване на риска е толкова голяма, че при знанието на тези обстоятелства застрахователят ще прецени дали да сключи договора и при какви условия.

Законодателят е предоставил на застрахователя да прецени кои обстоятелства са съществени. Това право законодателят реализира чрез изготвянето на формуляри, които имат въпроси относно застрахованото благо.

КЗ съдържа презумпция, съгласно която всички обстоятелства по отношение на които застрахователят е поставил писмено въпрос, имат съществено значение за естеството и размера на риска. Презумпцията е необорима.

- вторият признак за обстоятелствата подлежащи на казване – знание на всички обстоятелства. Това задължение за уведомление на застрахователя е по чл. 12 ЗЗД. КЗ урежда 2 хипотези на неизпълнение на това задължение за уведомление.

1.Съзнателно, неточно обявяване или премълчаване на обстоятелства. Трябва а има действие или бездействие от страна на застрахования. Действието се изразява в погрешно обявяване на обстоятелствата. Бездействието се изразява в премълчаване на обстоятелствата от съществено значение. Обстоятелствата са били известни на застрахования, но той не ги е съобщил. При тази форма на неизпълнение законодателят изисква умисъл като форма на вина. 

Когато в изготвения въпросник от страна на застрахователя са били включени конкретни обстоятелства, отнасящи се до риска и са били известни на застрахования е налице съзнателно, неточно обявяване на обстоятелствата.

Последици: Ако обстоятелствата са били от такова естество, че застрахователят не би сключил договора, той може едностранно да прекрати договора за застраховка. Това право застрахователят може да упражни в едномесечен срок от узнаване на обстоятелството. Срокът е преклузивен. Ако застрахователят прекрати договора, той има право да задържи платените до този момент такси. Ако застрахователят прекрати договора след настъпване на застрахователното събитие, тъй като е узнал за съществуващото обстоятелство по-късно, той може да откаже да плати застрахователното обезщетение или сума, ако това обстоятелство е оказало влияние върху настъпването на застрахователното събитие. Ако обявеното неточно или премълчано обстоятелство е от такова естество, че застрахователят би сключил договора, но при други условия,застрахователят може да поиска изменение на договора с оглед увеличаване на размера на застрахователната вноска, намаляване размера на застрахователната сума и намаляване продължителността на срока. За да се измени договора застрахователят трябва да отправи предложение за изменение  на застрахования. Застрахователят има право да удържи платените застрахователни премии. Ако застрахователното събитие настъпи преди изменението на договора, застрахованото лице има право да получи застрахователното обезщетение, съгласно първоначално уговорените условия на договора, дори когато неточно съобщеното или премълчано обстоятелство е повлияло на настъпване на събитието.

2. Втората форма е несъзнателно неточно обявяване. Това неизпълнение е налице, когато застрахованият не е съобщил обстоятелства от съществено значение за естеството и размера на риска, за чието съществуване той не е знаел.

В случая е без значение обстоятелството дали той е могъл или е бил длъжен да знае. Несъзнателно съобщеното обстоятелство влияе върху застрахователното събитие по такъв начин, че застрахователят не би сключил договора или би го сключил при други условия. Когато е налице такова несъзнателно неточно обявяване на обстоятелствата, застрахователят може да иска изменение на застрахователния договор. Ако предложеното изменение не бъде прието предложителят може да прекрати договора. При несъзнателното неточно обявяване правото да се иска изменение на договора може да бъде упражнено до момента на настъпване на застрахователното събитие. 

Ако преди да бъде изменен или прекратен договора настъпи застрахователното събитие, застрахователят дължи застрахователното обезщетение или застрахователната сума съгласно първоначално уговорените условия, като може да намали техния размер съобразно съотношението между платените застрахователни премии и премиите, които следва да се платят съобразно реалния риск.

При несъзнателното неточно съобщаване застрахователят дължи плащане на обезщетение или сума тогава, когато неточно обявеното обстоятелство е оказало въздействие върху настъпването на застрахователното събитие.

Ако при несъзнателното неточно обявяване преди настъпването на застрахователното събитие договорът бъде прекратен, застрахователят дължи връщане на частта от премиите, която съответства на неизтеклия срок на договора.
Въпрос 15

ЕЛЕМЕНТИ НА ЗАСТРАХОВАТЕЛНОТО ПРАВООТНОШЕНИЕ 

Първият елемент е ЗАСТРАХОВАТЕЛЕН РИСК – представлява вероятността, възможността от настъпване на застрахователното събитие. Тази вероятност трябва да е съществуваща. Застрахователният договор е нищожен, ако застрахователното събитие е настъпило или възможността за настъпването му е отпаднала. Друг белег на риска е несигурността, неизвестността на настъпващото събитие за в бъдеще. Неизвестност има дали въобще ще настъпи събитието или пък кога то ще настъпи.

*В правната литература се обособяват три вида рискове:

-природни сили - дъждове, земетресение и т.н.

-човешко поведение – пожар, кражба.

*Индивидуални – застрахователят прикрива един или няколко определени риска. При универсалния риск – застрахователят покрива съвкупност от рискове. Тук влизат и транспортните застраховки.

*Законодателят дели риска на краткосрочен, средносрочен и дългосрочен. Краткосрочни са имуществените застраховки – до 1 година. Средносрочните се сключват за период от 1 до 5 години – това са имуществени и лични застраховки. Дългосрочните са за срок от 10-15 години – например застраховка „живот”.

*Деление на риска на търговски и нетърговски. Нетърговски е конфискацията, национализацията. Търговският риск е свързан с платежоспособността на длъжника.

Следващ елемент е ЗАСТРАХОВАТЕЛНО СЪБИТИЕ – то причинява вредоносните последици. Застрахователното събитие следва да притежава всички признаци на застрахователния риск, така както те са описани в застрахователния договор. Когато има съвпадение между тях застрахователят трябва да плати застрахователно обезщетение и застрахователна сума.

ЗАСТРАХОВАТЕЛНО ОБЕЗПЕЧЕНИЕ– то представлява отговорността на застрахователя да заплати застрахователното обезщетение при настъпване на застрахователното събитие или други условия, предвидени в договора. Като синоним на понятието застрахователно обезпечение се използва застрахователно покритие. Застрахователното обезпечение се развива в два етапа:

-в периода на влизане в сила на застрахователния договор до настъпване на събитието;

             -застрахователното събитие е в носене на риска.

След настъпване на застрахователното събитие, застрахователното обезпечение от задължение за покриване на риска се превръща в задължение за плащане на застрахователното обезпечение.

ЗАСТРАХОВАТЕЛНА СУМА – като елемент от застрахователното правоотношение се използва с две значения.

1.максималният размер на паричното задължение на застрахователя.

2.Използва се само при личното застраховане. С нея се означава паричната престация на застрахователя. 

  ЗАСТРАХОВАТЕЛНО ОБЕЗЩЕТЕНИЕ - това е обезщетението, което застрахователят дължи при увреждане или погиване на застрахованото благо или имущество. То се определя към момента на настъпване на застрахователното събитие и зависи от действително претърпените вреди. По време на периода на действие на застраховката за застрахователя може да възникне задължение на няколко пъти да плаща застрахователно обезщетение, но то трябва да бъде само до размера на застрахователната сума.

ЗАСТРАХОВАТЕЛНА ПРЕМИЯ (застрахователна вноска) – тя е възнаграждението, което застрахованият дължи на застрахователя за това, че последният е поел застрахователна закрила на определени имуществени или неимуществени вреди. Правното значение на застрахователната премия се изразява в:

*договора влиза в сила след плащането на първата премия;

*определяне на размера на застрахователното отношение или застрахователната сума;

*размера на застрахователната вноска при застраховка „живот” определя и размера на премийната резерва и откупната стойност на премията;

Еднократна и текуща премия – еднократна е при имуществените застраховки, а текуща е при застраховка „живот”.

Първа и последваща премия. Ако не бъдат платени последващите премии възникват договорни тежести по отношение на застрахования. Брутна (тарифна) или нетна (същинска) премия – нетната представлява паричната сума, която е необходима на застрахователя за изплащане на застрахователното обезщетение или сума. Брутната включва нетната премия плюс съответни надбавки на административно управление на съответния вид застраховка.

АКТЮСРИ- ако те не преценят размера на застраховката и тя ще има и тя ще има последици за застрахователя. При личните застраховки нетната премия се разделя на две части:

1) Същинска – паричната сума необходима на застрахователя да плати застрахователната сума.

2) Спестовна премия – тя служи за образуване резервен капитал на застрахователя.

По време на срока на застраховката  тя се олихвява с основния лихвен процент на БНБ. Ако договора за застраховка се прекрати преди изтичане на срока й, застрахователят връща именно тази спестовна премия, която представлява откупната стойност на застраховката.

ЗАСТРАХОВАТЕЛЕН ИНТЕРЕС – правоотношение по силата на което едно лице притежава имуществени или неимуществени блага, засягането на които от застрахователното събитие ще причини или ще представлява вреда за това лице.

При личните застраховки застрахователния интерес е налице тогава, когато съществува семейна или роднинска връзка между застраховащия и лицето, чиито живот се застрахова. 

Застрахователен интерес е налице, когато съществува договорно правоотношение между застраховащия и лицето, чиито живот се застрахова.

При имущественото застраховане застрахователния интерес е налице, когато има наличие на вещно правоотношение, а също и при наличието на облигационно правоотношение.

Договора за застраховка може да се сключи както от товародател, така и от праводател.

Интересът се разделя на субективен и обективен. Субективен интерес има, когато договорът за застраховка дава застрахователна закрила само на лицето, което е сключило договора и плаща застрахователните премии. Трети лица не могат да искат плащане на застрахователното обезщетение или застрахователната сума. Обективен застрахователен интерес е налице, когато застраховката дава или обезпечава застрахователна закрила не само на застрахования, т.е. не само на лицето, което е сключило договора, но и на трети лица имащи отношение със застрахованото благо (застраховане за чужда сметка).

Правното значение на застрахователния интерес се проявява в:

· застрахователния интерес определя лицето, което има право да получи застрахователното обезщетение или сума;

· наличието на застрахователен интерес е условие или предпоставка, както за валидното сключване на застрахователния договор, така и за по-нататъшното му съществуване.

ЗАСТРАХОВАТЕЛЕН СРОК – това е времето, през което застрахователят носи риска.

ТЕМА 11. ЗАДЪЛЖЕНИЯ НА ЗАСТРАХОВАНОТО ЛИЦЕ

1. ДА СЪОБЩАВА НА ЗАСТРАХОВАТЕЛЯ ЗА ВСИЧКИ ПРОМЕНИ, които могат да доведат до увеличаване на риска. За увеличаване на риска говорим, когато степента на вероятност от настъпването на събитието е нарастнала в резултат на обстоятелства, настъпили след сключване на застрахователния договор. Това нарастване е до степен, до която застрахователят не би покрил риска или би го покрил, но при други условия.

Степента на вероятност от настъпване на риска може да се дължи в следствие на въздействие на външни причини, промени на самото застраховано благо; невиновни действия на самото застраховано лице.

Застрахованият е длъжен да съобщи на застрахователя за обстоятелствата, които биха довели до настъпване на събитието незабавно (в разумен срок). Законодателят не поставя изисквания за формата на съобщението. В практиката застрахователите по принцип в общите условия предвиждат форма и начин на това съобщение.

Последиците от това задължение са като тези при преддоговорните отношения.

2. ЗАДТЪЛЖЕНИЕ ДА НЕ УВЕЛИЧАВАНЕ НА РИСКА. Застрахованият следва да предприеме необходимите мерки за предпазване на застрахованото благо и да спази предписанията на застрахователя и на компетентните органи за отстраняване на източника на опасността.

Застрахованият е длъжен също така да не допусне увеличаване на риска и посредством действия на трети лица или в следствие на вещи. Това задължение се проявява най-често при застраховане за чужда сметка.

За последващо увеличаване на риска се говори само при имуществени застраховки и при застраховка „Злополука”.

Последиците при неизпълнение на това задължение са, че застрахователят има право да иска изменение на договора, което изменение може да се прояви в увеличаване размера на застрахователните вноски; намаляване размера на застрахователната сума и намаляване срока на застраховката. Тези елементи са в съответствие с риска.

3. ЗАДЪЛЖЕНИЕ ЗА ПЛАЩАНЕ НА ЗАСТРАХОВАТЕЛНИТЕ СУМИ – мястото и начинът на плащане се определя в застрахователната полица.

Последици от това задължение – ако не е платена първата премия, договора не поражда правни последици. Ако не бъдат платени текущите премии, застрахователят може да измени договора като промени размера на застрахователната сума и я намали с оглед на застрахователните премии. Застрахователят може да прекрати договора. Застрахователят трябва да е отправил преди това писмено предупреждение до застрахованото лице и да е изтекъл поне 15-дневен срок от получаването на предупреждението от страна на застрахования и съответно в този срок да не е платил.

Ако застрахователя не развали договора, но настъпи застрахователното събитие, то застрахователят дължи застрахователната сума, но има право да удържи неплатените суми.  Застрахователят може също да търси застрахователните премии по съдебен път. От момента на изискуемостта на премиите започва да тече мораторна лихва, а започва да тече и погасителна давност.

4. ЗАДЪЛЖЕНИЕТО ДА УВЕДОМИ ЗАСТРАХОВАТЕЛЯ ЗА НАСТЪПВАНЕТО НА ЗАСТРАХОВАТЕЛНОТО СЪБИТИЕ. Законодателят не предвижда особена форма за това съобщение. Съобщението следва да съдържа всички факти и обстоятелства, отнасящи се до събитието: кога, как, къде е настъпило, какви са причините, размера на вредите и всички други сведения относно благото, които касаят отговорността на застрахователя. Уведомяването в този случай може да бъде направено и от трети лица. Срокът, в който следва да бъде изпълнено това задължение следва да бъде съобразен със спецификата на събитието и трябва да бъде подходящ. Срокът започва да тече от момента на настъпването на събитието или от узнаването за него, или пък застрахования е бил длъжен или е могъл да узнае за настъпването на застрахователното събитие.

Последици от неизпълнението на това задължение – основна последица е правото на застрахователя да откаже плащане на застрахователната сума или обезщетение.

5. ЗАДЪЛЖЕНИЕТО НА ЗАСТРАХОВАНИЯ ДА СЪДЕЙСТВА ЗА НАМАЛЯВАНЕ НА ВРЕДИТЕ, тъй като бездействието на застрахования може да увеличи отговорността на застрахователя. Застрахованият трябва да предприеме всички необходими и възможни мерки, които би предприел добрия стопанин за спасяване на благото. Тежестта за доказване, че застрахования не е предприел необходимите мерки, лежи върху застрахователя. Застрахователят дължи възстановяване на разноските, които са били необходими и са се намирали в пряка причинна връзка със защитата на благото.

6. ЗАДЪЛЖЕНИЕО ДА ОСИГУРИ ДОСТЪП НА ЗАСТРАХОВАТЕЛЯ ДО ЗАСТРАХОВАТЕЛНОТО БЛАГО ЗА ИЗВЪРШВАНЕ НА ОГЛЕД, като застрахованият е длъжен да осигури на застрахователя възможността да прави проверки – първоначални и допълнителни, във връзка с установяване причините за настъпване на застрахователното събитие, виновните лица, размера и др. Застрахователят може да прави такива проверки до окончателното прекратяване на застрахователното правоотношение.

7. ЗАДЪЛЖЕНИЕТО НА ЗАСТРАХОВАНИЯ ДА СЪХРАНЯВА СЪОТВЕТНИ ДОКАЗАТЕЛСТВА относно застрахователното събитие и да предоставя на застрахователя необходимите документи с оглед установяване на това събитие.

ЗАДЪЛЖЕНИЯ НА ЗАСТРАХОВАТЕЛЯ

1.ДА ПЛАТИ ЗАСТРАХОВАТЕЛНАТА СУМА. За да настъпи това задължение трябва а са налице две условия:

    * да е настъпило застрахователното събитие;

    *застрахованият да е изпълнил своите задължения по договора за застраховка;

В правната литература съществува спор, кога се е осъществила втората предпоставка. Практиката обаче върви към това, че второто условие се е осъществило в момента, в който застрахованият е предоставил всички необходими документи на застрахователя. Съответно от този момент нататък застрахователят трябва да изплати застрахователната сума на застрахования. Плащането  трябва да бъде в 15-дневен срок, но не по-дълъг от 15 дни.

Застрахователят може да откаже плащане тогава, когато застрахованият е причинил умишлено застрахователното събитие. При застраховка на автомобили, застраховка „каско” – ако собственикът е употребил алкохол или други силни упойващи вещества, или няма документ за правоуправление на автомобила. При личните застраховки застрахователят може да откаже да плати застрахователната сума, ако лицето, което е било застраховано, умишлено се е самоубило до една година от сключване на договора. При личните застраховки застрахователят има право да не плати застрахователната сума, когато увреждането на телесната цялост, изгубването на трудоспособността или смъртта са следствие на извършени от застрахования престъпления от общ характер.

Особена разновидност на освобождаването на застрахователя от плащане на сумата, е когато застрахованото благо е застрашено или умишлено увредено от третото ползващо се лице. В този случай застрахователят се освобождава от това да плати застрахователната сума на третото ползващо се лице, но дължи плащане на наследниците на застрахованото лице.

2. ЗАДЪЛЖЕНИЕТО ДА ОСИГУРИ ЗАСТРАХОВАТЕЛНА ЗАКРИЛА – преди настъпването на застрахователното събитие съдържанието на това задължение се изразява в действия по подготовка за евентуално изплащане на застрахователната сума или обезщетение, т.е. това са действия по организиране на застрахователен фонд, сключване на застрахователни договори, действия по инвестиране на финансови средства набрани от застрахователния фонд и др.

3. ЗАЪЛЖЕНИЕ ЗА ВЪЗСТАНОВЯВАНЕ НА РАЗХОДИ, направени от застрахования във връзка с предотвратяването и ограничаването на вредите от настъпването на застрахователното събитие.

4.ЗАДЪЛЖЕНИЕ ЗА ВРЪЩАНЕ НА ЗАСТРАХОВАТЕЛНИ ПРЕМИИ. Когато договорът бъде прекратен поради несъзнателно, неточно обявяване на съществени обстоятелства за настъпване на риска. Застрахователят дължи връщане на застрахователните суми, когато застрахователният договор е нищожен поради липса на застрахователен интерес, риск и застрахованият е бил добросъвестен, т.е. не е знаел за липсата на тези елементи на застрахователния договор и не е могъл да знае.

Застрахователят дължи връщане на застрахователните премии при надзастраховане. Застрахователят връща частта от премиите, която съответства на разликата между застрахователната сума и застрахователната стойност. Условието за връщане на премиите е също и добросъвестността на застрахования, т.е. той не е знаел за надзастраховането.

Застрахователят дължи връщане на застрахователните суми при застраховка живот, когато откаже да плати застрахователната сума, тъй като застрахователното събитие е било умишлено причинено. Тук застрахователят е длъжен да върне на наследниците или съответното трето лице съответните платени премии за две пълни години.

Застрахователят дължи връщане на застрахователните премии при спестовните застраховки, когато застрахованото лице почине преди настъпването на застрахователното събитие. В този случай застрахователят дължи връщане на наследниците на застрахователните премии, намалени с административните разноски, необходими за обслужване на застраховката.
        Въпрос 20

        ВИДОВЕ ЗАСТРАХОВКИ

Те са нормативно уредени в КЗ.

         I. В зависимост от начина на възникване на застраховката:

А) доброволно застраховане – застрахованият и застрахователят свободно определят дали да сключат застрахователния договор и свободно определят неговите клаузи.

Б) задължително застраховане – в тежест на застрахованото лице съществува административно задължение да сключва съответния вид застраховка. То може да се предвиди само по силата на закон. КЗ урежда два вида задължително застраховане: 

- гражданска отговорност на автомобилисти;

- застраховка „Злополука” на пътници в обществения транспорт. Задължителното застраховане не изключва доброволното застраховане и е възможно лице, подлежащо на задължително застраховане да сключва по отношение на същото застраховано благо и по отношение на същия риск при същия или при друг застраховател доброволна застраховка.

Когато съществува едновременно задължителна и доброволна застраховка  по отношение на едно и също застраховано благо и по отношение на един и същи риск, се поставя въпросът какви суми може да получи застрахования при настъпване на застрахователното събитие.

При личното застраховане застрахованият има право да кумулира застрахователните суми по задължителната и доброволната застраховка.

При имущественото застраховане общата сума на получените от задължителното и доброволното застрахованите обезщетения  не може да надхвърля размера на действително претърпените вреди. В този случай доброволното застраховане не покрива остатъчната стойност, т.е. разликата между полученото застрахователно обезщетение по задължителна застраховка и размера на действително претърпените вреди. Не е допустимо кумулиране на сумите по задължителната и доброволната застраховка.
                 II. В зависимост от предмета на застраховката те биват:

· лични – тези, при които предмет на застраховката е неимуществено благо, което не е оценимо в пари. При личните застраховки в застрахователния договор се уговаря, че при настъпването на застрахователното събитие застрахователят дължи една глобална сума, чиито размер не зависи от действително претърпените вреди. При личните застраховки застрахователят плаща застрахователни суми при настъпване на следните събития – смърт, болест, нетрудоспособност, раждане на дете, сключване  на брак, навършване на пълнолетие и др. При личното застраховане обект на застраховката могат да бъдат личните блага не само на застрахованото лице, но и на трети лица. При личните застраховки има възможност за откупуване на застраховките. Застрахованият има право едностранно да прекрати договора за застраховка. Получената застрахователна сума от личното застраховане е необлагаема и несеквестируема. Към личните застраховки спадат „Живот”, „Злополука”, „Женитба” и др.

· имуществено застраховане – предмет са имуществените блага. Особености: специфичното задължение на застрахования са да поддържа застрахованата вещ в изправност, т.е. че той трябва да предприема мерки за нейното съхраняване. Застраховката може да се сключи не само от собственика на вещта, но и от трето лице, което има някакви облигационни отношения с вещта. При този вид застраховки ако застрахователят плати застрахователното обезщетение той разполага с регресно право срещу трето лице, което е причинило вредите на застрахованото благо.

Видове имуществени застраховки – застраховка срещу пожар; кражба; транспортните; или т.нар. „карго” застраховки; „каско” застраховки – покрива вредите само на транспортното средство, на което са причинени; застраховка на земеделски култури; на кредит (стоков, финансов); застраховка на банкови депозити и др.; застраховка „гражданска отговорност”.
III. В зависимост от това дали при настъпване на застрахователното събитие се намалява актива на имуществото на застрахования или се увеличава пасива на имуществото, застраховките биват активни и пасивни:

           -Активно застраховане – тогава, когато застрахования се застрахова, когато се страхува да му намалее актива. Тук спадат застраховането на вещи, застраховането на вземане( застрахованият се застрахова срещу опасността вземането да бъде погасено по давност или пък вземането да бъде несъбираемо поради неплатежоспособност); кредитна застраховка – законодателят покрива риска да не бъде в върнат кредита поради неплатежоспособност на заемателя; застраховка банков депозит – предмет е влога, а рискът е свързан с неплатежоспособност на банката. В зависимост от клаузите на договора обезщетителят обезпечава вложителя за пълната сума на влога  и за цялата капитализирана сума или за част от тази сума; застраховка печалба( предмет е очакваната, предвидимата, обичайната печалба от съответния ви стопанска дейност). Рискът е свързан с опасността да не се реализира печалба или пък тя да е в по-малък размер).

· -Пасивно застраховане – застрахователят покрива риска от възникване на нови задължения в тежест на застрахования. 

 *Застраховане срещу задължения, произтичащи от юридически факти, посочени в закона. Тук са застраховка “Гражданска отговорност на автомобили”; на нотариуси; на адвокати; на застрахователни брокери; на застрахователни агенти и др.

*Застраховане срещу договорно задължение – застрахованият се обезпечава срещу опасността от възникването на договорно задължение. Разновидност е презастраховането. 

Застраховане срещу необходими разноски – основна разновидност тук е застраховане срещу болест и застраховане срещу съдебни разноски.

ІV. Деление на рискови и спестовни застраховки

*При рисковите застраховки застрахователят поема и носи риска от евентуалното, несигурно настъпване на вредоносното събитие и ако до изтичане на срока на договора то не настъпи, застрахователните премии не се връщат. Застрахователят дължи плащане на застрахователната сума само и единствено при настъпване на застрахователното събитие. Рискови застраховки са всички видове имуществени застраховки. От личното застраховане рискова е застраховката за злополука на пътници на пътници и персонал в обществения транспорт.

*Спестовни застраховки – застрахователят дължи плащане на застрахователна сума не само при настъпване на застрахователното събитие, но и при изтичане на срока на договора или при настъпване на други определени в договора условия. Такива застраховки са: застраховка “Живот”; “Женитба”; пенсионните, рентните застраховки и други. При спестовните застраховки, застрахователния договор съдържа в себе си елемент на доверително управление и парични средства.

СПЕСТОВНИ ЗАСТРАХОВКИ

А) РЕНТА ЗАСТРАХОВКА при нея страните се уговарят след изтичането на определен период от време застрахователят да плати на застрахованото лице дължимата застрахователна сума на разсрочено плащане. Характерно за нея е наличието на т. нар. – отсрочие – период  от време, през който застрахователя изрично дължи плащане на застрахователните вноски, като през времето на отсрочията застрахованото лице има право да откупи застраховката, т.е да прекрати с едностранно предизвестие договора за застраховка като получи премийните вноски. Ако по време на отсрочията застрахованото лице почине наследниците имат право да получат застрахователните премии, намалени с разходите, направени от застрахователя във връзка с поддържането на тази застраховка, съответно олихвени с приетия от застрахователя лихвен процент. След изтичане срока на отсрочията застрахованото лице има право да получи месечни плащания (ренти) до смъртта си или до определен срок, уговорен в застрахователния договор. Ако застрахованото лице почине след като е изтекъл срока на отсрочията, договорът се прекратява и застрахователят не дължи нищо на наследниците.

 Взаимни рентни застраховки -  сключват се от съпрузите, всеки от тях застрахова живота на другия като при тази застраховка, ако един от застрахованите лица почине другия има право да получи съответно ренти или съответния процент от тях съгласно уговореното в застрахователния договор. Рентната застраховка може да бъде сключена и в полза на трето лице. Тук при смъртта на застрахования след изтичане срока на отсрочията третото ползващо се лице може да получи няколко рентни суми или друга сума, уговорена в застрахователния договор.

Б) ДЕСТСКА ЗАСТРАХОВКА – сключва се от родителите или от други роднини в качеството им на застраховащи лица в полза на непълнолетни лица. Срокът се уговаря така, че да изтича при навършване 18 години от детето. Тук ако преди изтичане на договорения срок застрахованото лице претърпи увреждане на здравето си или на телесната си цялост в резултат на злополука, то има право на процент от застрахователната дума, съответен на нетрудоспособността. Ако застрахованото лице почине преди изтичане срока на застраховката, наследниците имат право да получат премийния резерв. При изтичане срока на застраховката застрахованото лице има правото да получи застрахователната сума наведнъж или може да реши да я получава на месечни вноски, но за срок не по – дълъг от 5 години.

ТЕМА 14. ИМУЩЕСТВЕНО ЗАСТАРХОВАНЕ

Имуществените застраховки са тези, които имат за предмет определено благо, което е оценимо в пари – конкретно определена вещ, вещи определени по родови белези, цялото имущество. 

Застраховката на вещи може да се отнася за движим вещи и до недвижими вещи. 

ПРЕДМЕТ на имуществената застраховка може да бъде и едно облигационно право, произтичащо както от договор, така и от друг източник на облигационни отношения. В този случай застраховката защитава носителя на вземането срещу опасността да реализира това свое право( срещу възможността длъжникът да изпадне в неплатежоспособност). 

Предмет могат да бъдат и заложни и ипотечни права. В този случай кредиторът се обезпечава срещу риска да не може да се удовлетвори от стойността на веща, когато е намаляла в следствие естественото изхабяване. 

Предмет на застрахователна закрила може да е и цялото имущество. Тук застрахованото лице се обезпечава срещу риска от увеличаване пасива на имуществото. 

Предмет на имуществена застраховка може да е и правото на печалба – срещу риска от опасността да не получи съответната печалба.

Едно и също благо може да е предмет на застраховка при двама и повече застрахователи – съзастраховане – при него застрахованото лице сключва договор за застраховка с няколко застрахователи по отношение на едно и също имуществено благо за един и същ период от време и срещу едни и същи рискове. Тук при настъпването на застрахователното събитие отделните застрахователи уговарят съразмерно на съотношението на застрахователната сума  по отделната застраховка към общата застрахователна сума.

В застрахователния договор могат да се уговорят различни начини за определяне на застрахователните обезщетения – включва се клауза за увеличаване стойността на застрахованото имущество. Страните се уговарят, че застрахователят ще дължи специална или допълнителна застрахователна сума, когато цената на застрахованата вещ се увеличи. Тази клауза се уговаря когато предмет на застраховката е ново строителство или инфлация.

Може да се уговори клауза за баланс на определени застрахователни суми - когато застрахованото лице е сключило няколко застраховки с различен предмет при един и същ застраховател. Ако се стигне до положение, че при някоя от застраховките е налице надзастраховане, а при друга подзастраховане при наличието на тази клауза застрахователят ще извърши едно уравняване.

Страните могат да уговорят клауза за привеждане на застрахователната сума в съответствие с новопроменени обстоятелства. В този случай страните уговарят възможност за корекции на застрахователната сума и застрахователните премии по време на срока на застраховката. Страните могат да уговорят клауза за пълзящо застраховане – застрахователната сума, която е определена по цени важими към момента на сключване на договора за застраховка се променя според повишаването или понижаването на цените през времето на застраховката.

При имущественото застраховане се появява и нов елемент – застрахователна стойност на имуществото. Тя има значение в две насоки: тя е максималната граница, до която може да достигне застрахователното обезщетение и застрахователната стойност е напрактика действителната стойност на имуществото.
Застрахователната стойност е обективната стойност на имуществото. Застрахователната стойност се определя към момента на настъпване на застрахователното събитие. С оглед това преустройството на застрахованото имущество извършено след сключване на застрахователния договор, но преди настъпване на застрахователното събитие се взема предвид при определяне на тази стойност. Промените в цените настъпили след сключване на договора за застраховката, но преди настъпване на застрахователното събитие също се отчитат при определяне на застрахователната стойност.

Възможно е в един и същ случай за едно и също имущество  да са налице различни цени. Цената ще се определи в зависимост от застрахованото лице.

   Застрахователната стойност включва всички елементи, които формират цената – разноски направени по транспорта на имуществото, по  такси, мита и т.н.

  С оглед съотношението между застрахователната сума и застрахователната стойност се говори за две правни явления при имущественото застраховане – над- и подзастраховане.

   Когато застрахователната сума у една или няколко застраховки върху едно и също застраховано имущество надхвърля застрахователната стойност на същото, застраховано от едно и също лице или застраховано за сметка на едно и също лице срещу едни и същи рискове е налице надзастраховане.

Надзастраховане е налице, когато собственика сключи договор или последователни договори за застраховки общата сума на които надхвърля застрахователната стойност; също и когато застрахованото лице сключи едновременно задължителна и договорна застраховка по отношение на едно и също благо и сумите по двете застраховки надхвърлят застрахователната стойност.

Моментът, при който се преценя дали е налице надзастраховане е настъпването на застрахователното събитие (тогава се извършва уравняването). Когато е налице надзастраховане застраховката остава в сила, но застрахователната сума се намалява до размера на застрахователната стойност. Когато има надзастраховане и застраховките са били едновременно сключени дължимото по определените застраховки обезщетение се определя съразмерно между тях. Когато са били сключени последователни застраховки, ако застрахователната сума по първата застраховка е по-ниска от застрахователната стойност обезщетението по нея се изплаща в пълен размер. Втората покрива частта, която е непокрита от първата.

Ако едно и също благо е застраховано от ипотекарен или заложен кредитор и т собственика на вещта не е налице надзастраховане. Ако застрахованото имущество погине от риск покрит и от двете застраховки ипотекарния кредитор има право да получи застрахователната сума по своята застраховка, ако тя не надхвърля размера на обезпеченото вземане, а собственика на вещта може да получи по своята застраховка разликата между пълната застрахователната сума и изплатеното на ипотекарния кредитор.

    Ако уговорената застрахователна сума е по-малка от застрахователната стойност е налице подзастрховане. Меродавен момент е настъпването на застрахователното събитие. Може да е било налице преди и след сключването на договора.

Законодателят посочва два начина за определяне на определеното обезщетение:

1.пропорционално правило – обезщетението се определя в зависимост от съотношението между застрахователната сума и застрахователната стойност към момента на настъпване на застрахователното събитие.

2.обезщетение срещу първи риск – то покрива цялата вреда до размера на застрахователната сума.

Разликата между тези два начина се проявява при частично погиване на застрахованото имущество.

В зависимост от това, кое правило се прилага , то се прилага и при определяне размера на обезщетението за разноските, които застрахованото лице е направило във връзка с предотвратяване размера на вредите по застрахователното събитие.

Размера на застрахователното обезщетение се определя към момента  на настъпването на застрахователното събитие. Задължението на застрахователя да плати следва да се изпълни в 15-дневен срок от момента, в който застрахованото лице е предоставило исканите от застрахователя документи за установяване на настъпването на застрахователното събитие и установяване размера на претърпените вреди.

Ако застрахованото благо е било прехвърлено право да получи застрахователното обезщетение има правоприемникът, ако друго не е определено в застрахователния договор. Ако върху застрахованата вещ е било учредено заложно или ипотекарно право то последните кредитори имат право на предпочително удовлетворение като в случая е налице т.нар. реална суброгация, която намира приложение и когато собственика на имота е учредил ипотеката или залога с оглед обезпечаване свое или на трети лица задължение, което е без значение дали заложното право е възникнало преди или след сключването на договора за застраховката. Те трябва да съществуват към момента на настъпването на застрахователното събитие.

Право на предпочително удовлетворение има и лицето, което упражнява право на задържане, като за да упражни това право законодателят не поставя като условие техните вземания към този момент да са изискуеми. Застрахователят е длъжен д ги уведоми за настъпването на застрахователното събитие, а те в 3-месечен срок имат право да се удовлетворят.

При имущественото застраховане ако застрахователното събитие е виновно причинено от третото лице застрахователят встъпва в правата на застрахованото лице срещу третото лице, причинител на вредите. Възниква т.нар. суброгационно право на застрахователя.

Когато унищожаването или увреждането на застрахованата вещ е причинено виновно от трето лице, след като установи ведите на застрахования посредством плащане на застрахователно обезщетение застрахователят има право да иска от третото лице това, което е платил на застрахованото лице, както и да встъпи в правата на застрахованото лице срещу третите лица. Правото на застрахователя да иска от третото лице да му възстанови платеното от него застрахователно обезщетение се нарича регресно право, а правото му да встъпи във всички права, които застрахованото лице има срещу третото лице се нарича суброгационно право. С плащане на застрахователното обезщетение правата на застрахованото лице срещу причинителя на вредата преминава върху застрахователя и застрахованото лице не може да се отказва от тези права. РЕГРЕСНОТО ПРАВО на застрахователя възниква при наличието на следните предпоставки:
1.наличие на имуществена застраховка;

2.застрахователното събитие да е причинено от третото лице, по отношение на което възниква отговорност по правилата на непозволеното увреждане;

3.застрахователят трябва да е платил застрахователното обезщетение;

4.третото лице не следва да принадлежи към домакинството на застрахованото лице, не следва да е негов роднина или съпруг, ако последния е действал умишлено;

Регресното право не спада към застрахователните права, тъй като не възниква въз основа на застрахователен договор, поради което се погасява с 5-годишна давност с начален момент плащане на обезщетението.

С възникване на регресното право на застрахователя се погасяват правата на застрахованото лице спрямо третото лице за причинените вреди съгласно правилата на гражданската отговорност. Погасяват се до размера на полученото застрахователно обезщетение. Застрахованото лице може да търси от третото лице разликата между пълния размер на претърпените вреди от него и полученото застрахователно обезщетение.

Законодателят е изключил регресното право срещу широк кръг роднини на застрахованото лице (на пострадалия) – възходящи и низходящи роднини без ограничение на степен, както и срещу съпруг на застрахованото лице.

Застрахователят няма регресно право срещу лицата, които се намират в едно домакинство  със застрахованото лице. Под домакинство се разбира група от хора, които представляват една икономическа общност – с общ бюджет и живеят на едно място.

Установяването принадлежността към домакинството става чрез свидетелски показания. Ако вредата е причинена от няколко лица спрямо които застрахованото лице има иск, то застрахователят има регресен иск срещу всички тези длъжници, независимо от степента на допринасяне за настъпване на вредите. В този случай тези трети лица са солидарно задължени към застрахователя, поради което те не могат да направят възражение за поредност.

Третото лице може да направи на застрахователя всички възражения, които то е могло да направи на застрахованото лице (например за съпричиняване на вредата). Застрахователят може да упражни регресно право не само срещу причинителя на вредата, но и срещу лицата, които носят отговорност за неговите действия. Ако увреденото имущество е съсобствено, то всички съсобственици имат право на обезщетение съгласно тяхната идеална част. Ако причинител е съсобственик застрахователят има право на регресно обезщетение за платеното от него обезщетение срещу този съсобственик. Обхватът на регресното право зависи от размера на застрахователното обезщетение, което застрахователят е платил и от размера на обезщетението, което третото лице дължи на застрахованото лице. В този случай третото лице не може да бъде задължено да плати повече, отколкото дължи на застрахованото лице.

Регресните искове на застрахователя възникват и по Застраховка гражданска отговорност и тогава са насочени спрямо застрахованото лице, когато последният умишлено е причинил настъпването на вредите. Застрахователят обаче има регресен иск срещу застрахованото лице за всичко, което е платил на третото лице.

РЕГРЕСНОТО ПРАВО НЕ Е ЧАСТ ОТ ЗАСТРАХОВАТЕЛНОТО ПРАВООТНОШЕНИЕ.

Суброгацинното право на застрахователя възниква след като той е платил на третото лице. От този момент застрахователя встъпва в правата на застрахованото лице срещу третото лице. Третото лице също може да постави на застрахователя всички възражения, които има срещу застрахованото лице( за съпричиняване; за липса на валиден застрахователен договор;за липса на плащане от страна на застрахователя).

Застрахователят се ползва от привилегиите, с които застрахованото лице разполага – т.е. в заложното или ипотечното право, обезпечаващо договорната отговорност на третото лице. Когато става въпрос за застраховка гражданска отговорност на практика може да се стигне до това гражданската отговорност на третото лице да е застрахована при същия или друг застраховател.

Когато застрахователят не е удовлетворил напълно застрахованото лице, т.е. застрахователното обезщетение е по-малко от размера на вредите, застрахованото лице запазва прякото си право срещу третото лице за разликата между пълния размер на вредите и застрахователното обезщетение. Ако имуществото на третото лице е недостатъчно за удовлетворяване и на двете вземания първо се удовлетворява вземането на застрахованото лице и след това на застрахователя.

17. ЗАСТРАХОВКА ЖИВОТ

С този договор застрахователят се задължава да поеме застрахователната закрила на живота или телесната цялост на застрахования или на третото лице, срещу събития свързани с увреждането на здравето или смърт като при тяхното настъпване или при настъпването на други, определени в договора, условия, заплаща уговорената в договора застрахователна сума на застрахованото лице, респективно на неговите наследници или на трети ползващи се лица.

Предмет на застраховка живот е съществуването на човешката личност като цяло. С оглед на това договора за застраховка живот не дава закрила на разноските по лечението и възстановяването на увреденото здраве. Застраховките живот са винаги срочни, дори и тогава, когато са сключени до доживяване.

Застраховка живот влиза в сила след плащането на първата застрахователна премия. В общите си условия застрахователят може да включи специални правила, които да предвиждат различни моменти за начало на застрахователната закрила, в зависимост от това дали договорът е сключен след лекарски преглед или не. Застрахователната закрила възниква от момента на връчване на застрахователната полица на застрахованото лице. Във втората хипотеза застрахователната закрила започва да тече след една година от сключване на договора.

Няма пречка застраховка живот да се сключи и от ненапълно здраво лице, но застрахованото лице трябва да заяви на застрахователя страданията и болестите, от които страда към момента на сключване на договора. Допустимо е кумулиране на застрахователните суми по два или повече договори застраховка живот, както и кумулиране на застрахователни суми с деликтно обезщетение, като в този случай от размера на застрахователната сума не се приспада полученото обезщетение от държавното социално осигуряване или съответната пенсия.

Задължението на застрахователя да плати застрахователната сума става изискуемо не само при настъпване на застрахователното събитие, което се изразява в неочакваната смърт или увреждане здравето на застрахованото лице, но и при предвидени в договора други условия – например срока на договора.

Видове застраховки живот:
           1.С оглед начина на плащане на уговорената застрахователна сума:

*За еднократна сума – застрахователят плаща цялата сума наведнъж;

    *Пенсионни застраховки живот – ако преживее се плаща на определени вноски обезщетението от застрахователя.
           2.С оглед правоимащото лице да получи застрахователната сума:

*Застраховки живот в собствена полза

*Застраховки живот в полза на трето лице
           3.С оглед на това чий живот покрива застраховката:

*Застраховка живот върху собствен живот;

*Застраховка живот върху чужд живот;
         4.С оглед начина на обозначаване на лицата, в чиято полза се сключва застраховката и обхвата на лицата, върху чиито живот се сключва застраховката биват:

*Индивидуални – върху свой живот в своя или само в чужда полза;

*Взаимни;
  5.С оглед на естеството и характера на покрития риск биват:

*Застраховка живот в случай на смърт – застраховката покрива само риска от смърт на застрахованото лице;

*Застраховка живот в случай на доживяване - застрахователната сума се плаща само ако застрахованото лице доживее изтичането на определен застрахователен срок. Тази застраховка може да предвижда еднократно плащане на определена сума или плащането на определени парични вноски под формата на пенсия.
6.Смесени Застраховки живот. Те биват:

         *Застраховка живот за в случай на смърт или загуба на правоспособност;

         *Застраховка живот за доживяване и загуба на трудоспособност;

И двете събития трябва да се случат преди изтичането на срока на застраховката живот.

      *Застраховка живот и злополука – ако застрахованото лице претърпи пълна загуба на трудоспособността си в следствие на злополука той получава пълната застрахователна сума. Ако почине преди изтичане на срока на застраховката, застрахователят плаща втори път цялата сума на наследниците или на третите ползващи се лица.

Застраховка живот покрива опасността от смърт без оглед на причината, която е довела до нейното настъпване, с оглед на това при застраховката живот е налице т.нар. универсален риск. При застраховка живот не се поставя въпросът за увеличаване на риска. Наследниците на застрахованото лице или третите ползващи се лица са длъжни да докажат само настъпването на застрахователното събитие (смъртта), но не и причините, които са довели до нея. Ако застрахователят твърди, че смъртта е настъпила поради риск извън застрахователната закрила, той трябва да го докаже. Законът посочва няколко изключения от универсалния риск:

*Застрахователят не покрива смърт в следствие на т.нар военен риск. За да откаже да плати е необходимо смъртта да е непосредствено свързана с военни действия. За да е налице военен риск е необходимо да се касае за действия на война между две държави.

*Когато смъртта е причинена в следствие на умишлено самоубийство, ако лицето се самоубие до една година от сключването на застрахователния договор. Ако лицето се самоубие след една година застрахователят ще дължи. Върху застрахователя тежи задължението да докаже, че смъртта е в следствие на умишлено самоубийство.

*Ако смъртта е настъпила при извършване на престъпление от общ характер.

*Когато смъртта е настъпила в следствие изпълнението на смъртна присъда.

Ако настъпят тези рискове застрахователят дължи връщане на т.нар. премийна резерва – натрупаният излишък от застрахователните премии през първата година. Застрахователят дължи плащане или на застрахователната сума или на премийната резерва.

Плащането на премийната резерва е в следните случаи:

*когато застрахователното събитие настъпи в резултат на риск непокрит от застраховката.

*При т.нар. откупване на застраховката – то е потестативно субективно право, даващо възможност на застрахованото лице предсрочно да прекрати застрахователния договор с едностранно волеизявление адресирано до застрахователя. За да възникне това субективно право са нужни следните предпоставки:1.от началото на застраховката да се минали поне 2 години.

                              2.съответните премии да са били редовно плащани.

В общите условия на отделните застрахователи могат да се предвидят допълнителни изисквания по отношение упражняването на това право на откуп.

Ако Застраховката живот е сключена в полза на трето лице и това трето лице съгласно чл. 21 ЗЗД е заявило, че приема уговорката в негова полза, третото лице може да откупи застраховката.
ТЕМА 18. ЗАСТРАХОВКА ЗЛОПОЛУКА

Договор, по силата на който застрахователят срещу заплащане на определени вноски от застрахованото лице, дава застрахователно обезпечение, като при настъпване на определени събития засягащи живота и трудоспособността на застрахованото лице, изплаща определени парични суми на застрахованото лице, на наследниците му или на трети ползващи се лица. 

Предмет на застраховка злополука са телесната цялост и трудоспособност на застрахованото лице. Тя спада към личните застраховки. Няма обезщетителен характер. Тя има само рисков характер, т.е. паричното задължение на застрахователя възниква само при реализирал се риск. Застраховани лица могат да са само физически лица, като законът не поставя ограничения относно тяхната минимална и максимална възраст. Съответно застрахователя в общите условия, които изготвя, може да поставя такива ограничения. Предпоставка за сключване на договор за застраховка злополука е относително добро здравословно състояние на лицето. Застрахователи не сключват застраховка злополука с лица с намалена над 50% трудоспособност. Застраховка злополука може да се сключва както в своя полза, така и в полза на трето лице. При застраховка злополука застрахователят дължи застрахователната сума в пълен размер, както при пълна трайна загуба на трудоспособността, така и при смърт в резултат на злополука. При частична загуба на трудоспособността застрахователят дължи част от застрахователната сума, която е равна на процента загубена трудоспособност. Ако една и съща злополука причини нетрудоспособност и в последствие смърт сборът от всички плащания не може да надхвърля застрахователната сума.

Застраховка злополука може да се съчетае със застраховка живот – в този случай плащанията на застрахователя, които е платил в следствие на загуба на трудоспособност в резултат на злополука не се приспадат от застрахователната сума, която застрахователят дължи ако застрахованото лице в последствие почине.

Спецификата на застраховка злополука се обуславя от застрахователния риск – опасността от настъпване на злополука. За да е налице злополука е необходимо да има засягане на тялото, на организма на застрахованото лице като за да се счете, че е настъпило застрахователното събитие е необходимо да се е стигнало до трайна частична или пълна загуба на трудоспособността, или да се е стигнало до смърт. Не е необходимо, за да се приеме, че е налице злополука, да се счете, че събитието е непредвидимо.

Злополуката може да е резултат от действия на застрахованото лице (стига да не са умишлени), може да е резултат и на природни явления и на действия на трети лица.

При застраховка злополука рискът е универсален, като съответно изключение от този риск е налице когато рискът е в следствие на престъпление от общ характер, военни действия, умишлено самоубийство.

Не се считат за злополука професионални болести или заболявания.

При застраховка злополука не се говори за увеличаване на риска по принцип, но ако застрахованото лице промени професията си и новото му занятие е свързано със значително по-големи рискове, то е длъжно да уведоми застрахователя, като той може да промени размера на застрахователната вноска.

Видове застраховки злополука:

      1. В зависимост качеството, в което определено лице се застрахова :

-екскурзионни;

-трудови;

-превозни;

-ученически и т.н.;

  2. В зависимост от начина на сключване:

        - доброволна;

        - задължителна;

 3. В зависимост от броя на лицата, които се застраховат с един  

   застрахователен договор:

- индивидуална;

- групова – сключва се обикновено в държавни учреждения – тя може да се отнася до всички или до част от служителите (работниците). Тя се простира и върху новопостъпилите работници/служители, ако те спадат към подлежащата на застраховане категория.

При такава застраховка злополука по отношение на отделния работник или служител застраховката има сила до момента, в който той напусне предприятието, учреждението и т.н.

При тази групова застраховка злополука застрахователната сума може да бъде определена за всяко лице поименно или по категории. Групова застраховка злополука е и задължителната застраховка злополука на пътници в обществения транспорт. Такава застраховка са длъжни да сключат съответните превозвачи, в полза на пътниците които превозват. Превозвачите обикновено застраховат местата в транспортното средство. Задължение за сключване на застраховка злополука имат и собствениците и наемателите на релсови, въздухоплавателни, морски и речни, въжени, автобусни и тролейбусни превозни средства.

При този вид застраховка застрахователят покрива опасността от злополука, която е свързана с превоза, като застрахователят обезпечава застрахователната закрила по време на превоза и престоя на транспортното средство, стига лицето да не е напуснало мястото на станцията или спиране, освен ако напускането е наложително.

Застраховани лица са само пътниците. Извън застрахованите лица са водача и персонала. Няма трети ползващи се лица.

При настъпване на застрахователното събитие застрахователната сума се изплаща на застрахованото лице, ако то загуби трайно пълно или частично трудоспособността си или се плаща на наследниците, ако застрахованото лице почине.

При пълна загуба на трудоспособността или смърт застрахователят плаща цялата застрахователна сума, при частична трайна загуба на трудоспособността се изплаща на застрахованото лице част от застрахователната сума, равна на процента на загубената трудоспособност.

При застраховка злополука при настъпване на застрахователното събитие в полза на увреденото лице възниква пряко право срещу застрахователя за изплащане на застрахователната сума или част от нея.

Ако няма такава застраховка злополука гаранционният фонд поема изплащането на застрахователна сума.

Задължителната застраховка злополука може да се кумулира с доброволна застраховка злополука, която да обхваща персонала и шофьора, като фактически тази доброволна застраховка злополука ще покрие разликата от задължителната застраховка злополука.

